
ΕΝ ΑΘΗΝΑΙΕ 

ΤΕΥΧΟΣ ΠΡΩΤΟΝ 


ΑΡΙΘΜΟΣ ΦΥΛΛΟΥ 
81 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

383. Περί Όργανώσεως καί Λειτουργίας των Κέντρων 

Άνωτέρας Τεχνικής καί Επαγγελματικής Έκζαι- 
ϊεύσεως καί ρυ-^μίσεως δεμάτων τοϋ Προσωζικοϋ αυ¬ 
τών.1 

384. Περί μετατροπής τής Άνδρώας Ίεράς Κοινοδιακής 

Μονής Κοιμήσεως Θεοτόκου Φανερωμένης τής 'Ιεράς 
Μητροζόλεως Γυ-3-είου καί Οΐτύλσυ εις Γυναικείαν 
τοιαύτην. 2 

383. Περί χορηγήσεως άδειας διελεόσεως υπογείου γραμ¬ 
μής μεταφοράς ηλεκτρικής ένεργείας κάτω-3-ι κοινο¬ 
χρήστου χώρου καί δημοσίας όδοϋ (όδός 26ης ’Οκτω¬ 
βρίου—Θεσσαλονίκη) προς ήλεκτροδότησιν ιστών 
φωτισμού του Δικαστικού Μεγάρου Θεσσαλονίκης... 3 

386. Περί κυρώσεως πίνακος πού καταρτίσθηκε άζό το 
Ανώτατο Συμβούλιο Χωροφυλακής.4 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 383 

Περί Όργανώσεως καί Λειτουργίας των Κέντρων Άνωτέρας 
Τεχνικής καί Επαγγελματικής Έκπαιδεύσεως καί ρυθμί- 
σεως Θεμάτων τοϋ Προσωπικού αύτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ δψει : 

1. Τάς διατάξεις των άρθρων 8 παραγρ. 3 έδ.(α), 27 παρ. 
4, 29, 30, 34 παραγρ. 5, 6, καί 7 36 παρ. 1 έδ. (γ) καί 43 
παραγρ. 3 τοϋ Ν. 576/77 «περί Όργανώσεως καί Διοική- 
σεως τής Μέσης καί Άνωτέρας Τεχνικής καί Επαγγελ¬ 
ματικής Έκπαιδεύσεως». 

^ 2. Τάς ύπ’ άριθμ. 862 καί 1084/1977 γνωμοδοτήσεις τοϋ 
Συμβουλίου τής Επικράτειας, προτάσει τοϋ 'Τπουργοϋ 
Εθνικής Παιδείας καί Θρησκευμάτων, άποφασίζομεν : 


ΚΕΦΛΛΑΙΟΝ Λ'. 

ΔΙΟΙΚΗΣΙΣ ΤΩΝ ΚΑΤΕΕ 

Άρθρον 1. 

Διοικητική υπαγωγή. 

Τα Κέντρα Άνωτέρας Τεχνικής καί Επαγγελματικής 
Έκπαιδεύσεως ώς συγκροτήματα Άνωτέρων Δημοσίων 
Τεχνικών καί Επαγγελματικών Σχολών, ύπάγονται άπ’ 
ευθείας εις την Γενικήν Διεύθυνσιν Επαγγελματικής Έκ- 
παιδεύσεως τοϋ Υπουργείου Εθνικής Παιδείας καί Θρησκευ¬ 
μάτων. 

Άρθρον 2. 

Όργανα Διοικήσεως. 

Τα "Οργανα Διοικήσεως τών ΚΑΤΕΕ συμφώνως πρός τύ 
άρθρον 28 παραγρ. 1 τοϋ Ν. 576/77 είναι τά άκόλουθα. 
α) 'Η Επιτροπή Διοικήσεως τοϋ ΚΑΤΕΕ. 
β) Ό Γενικός Διευθυντής, 
γ) Ό Αναπληρωτής Γενικός Διευθυντής 
δ) Οί Διευθυνταί Σχολών καί 
ε) Οί Προϊστάμενοι Τμημάτων. 

"Αρθρον 3. 

Επιτροπή Διοικήσεως. 

1. 'Η Επιτροπή Διοικήσεως συγκροτείται, συμφώνως 
προς τήν παραγρ. 2 τοϋ άρθρου 28 τοϋ Ν. 576/77 καί έχει 
τάς εξής άρμοδιότητας : 

Α) Αποφασίζει : 

1. Έφ’ δλων τών ζητημάτων διοικήσεως καί διαχειρί- 
σεως τοϋ ΚΑΤΕΕ, επί τών οποίων δέν έχει αρμοδιότητα 
κατά τάς διατάξεις τοϋ παρόντος έτερον δργανον. 

2. Έπί παντός είδους προμηθειών καί έκτελέσεως έργων 
άνω τών έκατό χιλιάδων (100.000) δραχμών, έφαρμοζομένων 
κατά τά λοιπά τών κειμένων διατάξεων. 

3. Έπί έκποιήσεως προϊόντων, ύλικοΰ καί παντός άλλου 
είδους. 

4. Έπί τοϋ τρόπου διαχειρίσεως καί έκμεταλλεύσεως 
τών άκινήτων καί τών εις αυτά έγκαταστάσεων έστιατορίων, 
οικοτροφείων καί κυλικείων. 

5. Έπί τής προσλήψεως τοϋ έπί ώρομισθίω διδακτικού 
Προσωπικού, ώς καί τοϋ έπί σχέσει έργασίας ιδιωτικού 
δικαίου βοηθητικού προσωπικού. 

6. Έπί τής πραγματοποιήσεως τών πάσης φύσεως δα¬ 
πανών ύψους άνω τών έκατόν χιλιάδων (100.000) δραχμών. 

7. Έπί τών άποτελεσμάτων τών πάσης φύσεως δημο¬ 
πρασιών. 

8. Έπί τής κατανομής τοϋ διδακτικού προσωπικού κατά 
Σχολάς καί ειδικότητας. 

9. Έπί παντός έκπ/κοΰ θέματος μετά γνώμην τοϋ συλ¬ 
λόγου Καθηγητών της οικείας Σχολής. 

Β) Επιμελείται, της καταρτίσεως τοϋ προϋπολογισμού 
έσόδων καί εξόδων τοϋ Ταμείου ΚΑΤΕΕ, τοϋ άπολογισμοΰ, 
τοϋ Ισολογισμού καί τοϋ προγράμματος προμηθειών, τά 
όποια υποβάλλονται εις τό 'Τπουργεϊον Εθνικής Παιδείας 
καί Θρησκευμάτων προς έγκρισιν. 

Γ) Γνωμοδοτεϊ καί είσηγεΐται : 

1. Διά τήν λήψιν μέτρων προς βελτίωσιν τής παρεχομένης 
Έκπαιδεύσεως ώστε νά έξυπηρετήται ό σκοπός τοϋ ΚΑΤΕΕ. 

2. Διά τήν καλυτέραν συμβολήν τοϋ ΚΑΤΕ εις τήν άνά- 
πτυξιν της μείζονος περιοχής τής έδρας του. 

3. Διά τήν συμμετοχήν τών Σπουδαστών εις δραστηριό¬ 
τητας κοινωφελοϋς χαρακτήρος. 

4. Έπί παντός θ^ίρτος άφορώντος εις τό ΚΑΤΕΕ, τό 
όποιον δέν ανάγεται εις αρμοδιότητα ετέρου οργάνου. 

’Άρθρον 4. 

Λειτουργία τής Επιτροπής Διοικήσεως. 

1. 'Η Επιτροπή Διοικήσεως συνεδριάζει τακτικώς μέν 
δίς τοϋ μηνός, εκτάκτως δέ οσάκις παρίσταται ανάγκη, 
συγκαλουμένη υπό τοϋ Προέδρου αύτής, δι’ εγγράφου προσ- 
κλήσεως, όριζούσης τά συζητητέα θέματα καί τήν ήμέραν 
καί ώραν συνεδριάσεως, έπιδιδομένης δέ εις τά μέλη, έπί 
τακτικών μέν συνεδριάσεων τρεις τουλάχιστον ημέρας προ τής 
συνεδριάσεως, έπί έκτάκτων δέ καί αύθημερόν. Ό Πρόεδρος 
ύποχρεοϋται νά συγκαλέση τήν Επιτροπήν Διοικήσεως έντός 
επτά (7) ήμερών άπό τής υποβολής σχετικής εγγράφου αίτή- 
σεως ύπογραφομένης ύπό τών 2/3 τών μελών αύτής καί καθο- 
ριζούσης καί τά συζητητέα θέματα. 

2. Εις τάς συνεδριάσεις τής έπιτροπής δύνανται καλούμενα 
ύπό τοϋ Προέδρου νά συμμετέχουν άνευ ψήφου, ώς είσηγη- 
ταί θεμάτων ή εμπειρογνώμονες καί έτερα πρόσωπα έχοντα 
σχέσιν ή δυνάμενα ώς έκ τής ειδικότητάς των νά διαφωτίσουν 
τήν έπιτροπήν έπί τών ύπό συζήτησιν θεμάτων. 

3. 'Η έπιτροπή Διοικήσεως, εύρίσκεται έν απαρτία πα¬ 
ρόντων τών τριών τετάρτων τών μελών αύτής, περιλαμβα- 
νομένου τοϋ Προέδρου ή τοϋ Αντιπροέδρου, έν περιπτώσει 
νομίμου κωλύματος τοϋ Προέδρου. 

4. Έάν μετά παρέλευσιν ήμισείας ώρας άπό τής όρισθεί¬ 
σης ώρας ένάρξεως τής συνεδριάσεως, δέν συντελεσθή απαρ¬ 
τία, ό Πρόεδρος δικαιοΰται νά κηρύξη τήν συνεδρίασιν μα- 
ταιοίθεϊσαν. 

5. Ματαιωθείσης συνεδριάσεως τινός έλλείψει άπαρτίας, 
ό Πρόεδρος καλεϊ τήν έπιτροπήν καί αύθις εις συνεδρίασιν, 
άναφέρων εις τήν πρόσκλησιν τούς λόγους τής ματαιώσεως. 
Έάν καί μετά τήν δευτέραν ταύτην πρόσκλησιν δέν έπιτευχθή 
άπαρτία ή Έπιτροπή Διοικήσεως συνέρχεται καί αποφασίζει 
νομίμως ανεξαρτήτους τοϋ άριθμοϋ τών παρισταμένων μελών 
αύτής. 

6. 'Η συμμετοχή τών μελών τής Έπιτροπής εις τάς συνε¬ 
δριάσεις είναι υποχρεωτική. 

7. Δι’ έκάστην συνεδρίασιν τής Επιτροπής Διοικήσεως 
καταρτίζεται ήμερησία διάταξις τών ύπό συζήτησιν θεμάτων, 
ή όποια κοινοποιείται εις τά μέλη, μετά τής προσκλήσεως 
κατά τά έν παρ. 1 τοϋ παρόντος άρθρου προβλεπόμενα. 

8. Κατά τήν διάρκειαν τής συνεδριάσεως καί προ τής ήμε- 
ρησίας διατάξεως είναι δυνατόν νά γίνωνται άνακοινώσεις 
ή έρωτήσεις, έφ’ όσον δέν προκαλοϋν γενικωτέραν συζήτησιν. 
'Η διάρκεια τής έπ’ αύτών συζητήσεως ούδέποτε δύναται νά 
παραταθή πέραν τής ήμισείας ώρας άπό τής ένάρξεως τής 
συνεδριάσεως. 

9. Θέματα έκτος ήμερησίας διατάξεως φέρονται εις συζή- 
τησιν μόνον μετ’ άπόφασιν τής Έπιτροπής Διοικήσεως λαμ- 
βανομένην έπί παρουσία πάντων τών μελών αύτής. "Αλλους 
παραπέμπονται εις έπομένην συνεδρίασιν. 

10. Έφ’ έκάστου συζητουμένου θέματος ό Πρόεδρος δίδει 
τόν λόγον εις τούς αίτοϋντας. Έάν πλείονες ζητήσουν ταυτο¬ 
χρόνους τον λόγον προηγείται ό αρχαιότερος, έκτος έάν πρό¬ 
κειται περί ζητήματος άπαιτοϋντος είδικάς έπιστημονικάς 
γνώσεις, οπότε προηγείται ό άπό έπιστημονικής πλευράς 
μάλλον προσκείμενος προς τό ύπό συζήτησιν θέμα. 


11. Μετά τό πέρας τής συζητήσεως έπί τίνος θέματος 
ό Πρόεδρος θέτει τοΰτο εις ψηφοφορίαν, άρχόμενος άπό τοϋ 
νεωτέρου καί ψηφίζων τελευταίος. 

12. Αί άποφάσεις λαμβάνονται διά φανεράς ψηφοφορίας 
καί κατ’ απόλυτον πλειοψηφίαν τών παρόντων, έν ίσοψηφία 
ύπερισχυούσης τής γνώμης τοϋ Προέδρου. 

13. Αί άποφάσεις τής Έπιτροπής κοινοποιοΰνται εις τά 
αρμόδια υφιστάμενα όργανα τοϋ ΚΑΤΕΕ προς έκτέλεσιν. 

14. Τών πρακτικών τής Έπιτροπής δύναται νά λαμβάνη 
γνώσιν, εις τό γραφεΐον αύτής, τό έκπαιδευτικόν προσωπικόν 
τοϋ ΚΑΤΕΕ, άντίγραφα δέ τούτων δίδονται εις τούς αιτούν- 
τας κατόπιν άποφάσεως τής Έπιτροπής διοικήσεως. 

’Άρθρον 5. 

Γενικός Διευθυντής. 

'Ο Γενικός Διευθυντής ώς προϊστάμενος τοϋ ΚΑΤΕΕ έχει 
τάς άκολούθους άρμοδιότητας : 

1. Εκπροσωπεί τό ΚΑΤΕΕ, παρακολουθεί καί συντο¬ 
νίζει τό Ιργον αύτοΰ. 

2. Είσηγεΐται προς τήν Έπιτροπήν Διοικήσεως τοϋ ΚΑ¬ 
ΤΕΕ τήν λήψιν μέτρων διά τήν έκπλήρωσιν τών σκοπών τοϋ 

ΚΑΤΕΕ. 

3. Προεδρεύει τής Έπιτροπής Διοικήσεως, συγκαλεΐ 
καί διευθύνει τάς συνεδριάσεις καί έπιμελεΐται τής έκτελέ- 
σεως τών άποφάσεων αύτής. 

4. Κατανέμει τό Διοικητικόν καί βοηθητικόν προσωπικόν 
έκάστης υπηρεσίας τοϋ ΚΑΤΕΕ άναλόγους τών υφισταμένων 
έκάστοτε άναγκών. 

5. Εγκρίνει τάς πάσης φύσεως δαπάνας τοϋ ΚΑΤΕΕ 
κατά περίπτωσιν μέχρι τοϋ ποσοΰ τών εκατόν χιλιάδων 
(100.000) δραχμών. 

6. Αποφασίζει έπί τών παντός είδους προμηθειών καί 
έκτελέσεως έργων μέχρι τοϋ ποσοΰ τών εκατόν χιλιάδουν 
(100.000) δραχμών. 

7. Υπογράφει τά χρηματικά έντάλματα, τακτικά ή προ¬ 
πληρωμής, ώς καί τάς άποφάσεις περί έκδόσεως αύτών, 
άνεξαρτήτως ποσοΰ, τάς διακηρύξεις τών πάσης φύσεως 
δημοπρασιών, τούς τίτλους είσπράξεως χρημάτων, τάς σχε- 
τικάς συμβάσεις, ώς καί παν έτερον έγγραφον σχετιζόμενον 
προς τήν έκτέλεσιν τοϋ προϋπολογισμού τοϋ ΚΑΤΕΕ. 

8. Λαμβάνει γνώσιν τής είσερχομένης άλληλογραφίας τής 
άφορούσης είς τό ΚΑΤΕΕ. 

9. Ρυθμίζει τά τής έσωτερικής υπηρεσίας καί άσφαλείας 
τών έγκαταστάσεων τοϋ ΚΑΤΕΕ. 

10. Χορηγεί τάς πάσης φύσεως άδειας είς άπαν τό προ¬ 
σωπικόν τοϋ ΚΑΤΕΕ. 

11. Διατάσσει τήν μετακίνησιν τοϋ έκπαιδευτικοϋ καί 
διοικητικού προσωπικού έκτος έδρας δι’ έκτέλεσιν υπηρεσίας, 
συμφώνως προς τάς κειμένας διατάξεις. 

12. Ασκεί πάσαν άλλην άρμοδιότητα άνατιθεμένην αύτώ 
κατά τήν κειμένην νομοθεσίαν. 

"Αρθρον 6. 

Άνταπληρωτής Γενικός Διευθυντής. 

Ό άναπληρωτής Γενικός Διευθυντής άσκεΐ τάς κάτωθι 
άρμοδιότητας : 

α) Άναπληροΐ τόν Γενικόν Διευθυντήν έλλείποντα, απάντα 
ή κωλυόμενον είς όλα αύτοΰ τά καθήκοντα. 

β) Συμμετέχει είς τάς συνεδριάσεις τής Επιτροπής Διοι- 
κήσεως, ώς άντιπρόεδρος. 

γ) Παρακολουθεί, έλέγχει καί συντονίζει τό έργον τών 
Διοικητικών καί Οικονομικών υπηρεσιών τοϋ ΚΑΤΕΕ καί 
έπιβλέπει τήν κανονικήν λειτουργίαν αύτών, τηρών ένήμερον 
τόν Γενικόν Διευθυντήν. 

δ) Υπογράφει όσα έκ τών έγγράφων έμπίπτουν είς τά 
πλαίσια τής σχετικής έξουσιοδοτήσεως τοϋ Γενικού Διευ- 
θυντοΰ προς αύτόν. 

ε) Παρακολουθεί τήν έκπόνησιν τών πάσης φύσειυς μελε¬ 
τών τών άφορωσών είς τήν βελτίωσιν τής έκπαιδεύσεως καί 
τήν έν γένει όργάνωσιν καί λειτουργίαν τών Σχολών, είση- 
γούμενος έπ’ αύτών είς τόν Γενικόν Διευθυντήν καί τήν 
Έπιτροπήν Διοικήσεως. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


751 


στ) Συνεργάζεται μετά των συλλόγων των Καθηγητών 
των Σχολών διά την άρτιωτέραν άντιμετώπισιν τών οργανω¬ 
τικών καί λειτουργικών θεμάτων τών Σχολών, είσηγού- 
μενος τά κατάλληλα μέτρα. 

ζ) Άσκει πάσαν άλλην αρμοδιότητα άνατιθεμένην αύτώ 
κατά την κειμένην νομοθεσίαν. 

"Αρθρον 7. 

Διευθυνταί Σχολών. 

1. Καθήκοντα Διευθυντοΰ έκάστης Σχολής άνατίθενται δι’ 
άποφάσεων του 'Υπουργοϋ Εθνικής Παιδείας καί Θρησκευ¬ 
μάτων εις ενα τών Καθηγητών αυτής του Κλάδου 22 έπί 
μισθολογικώ κλιμακίφ 10 καί εν ελλείψει έπί μισθολογικώ 
κλιαακίω κατωτέοω κατά τάς διατάξεις τής παρ. 5 του άρθρου 
34 του Ν. 576/77. 

2. Ό Διευθυντής Σχολής άσκει τάς κάτωθι αρμοδιότητας: 
α) Μεριμνά διά την κανονικήν λειτουργίαν τής Σχολής 

καί τών Τμημάτων αυτής. 

β) Εκπροσωπεί τήν Σχολήν εις τήν Επιτροπήν Διοική- 
σεως του ΚΑΤΕΕ. 

γ) Διεξάγει τήν σχετικήν αλληλογραφίαν μετά του ΚΑ¬ 
ΤΕΕ ως καί τήν άφορώσαν εις καθαρώς εκπαιδευτικά θέματα 
τής Σχολής άλληλογραφίαν μετά τών λοιπών έκτος ΚΛΤΕΕ 
Δημοσίων υπηρεσιών καί ιδιωτικών φορέων, συμφώνως προς 
σχετικήν έξουσιοδότησιν τοϋ Γενικού Διευθυντοΰ εις τήν 
οποίαν ορίζονται καί τά είδη τών εγγράφων εις τά όποια 
άφορα αΰτη. 

δ) Μεριμνά διά τήν τήρησιν τής σφραγΐδος τή; Σχολής 
καί παρακολουθεί τήν έν γένει λειτουργίαν τής γραμματείας 
καί τών λοιπών Τμημάτων καί εγκαταστάσεων αυτής. 

ε) Επιμελείται τής συντάξεως τών προγραμμάτων Έκ- 
παιδεύσεως, έτησίου καί εβδομαδιαίου τής Σχολής του. 

στ) Παρακολουθεί τήν πιστήν έφαρμογήν τοϋ Προγράμ¬ 
ματος Έκπαιδεύσεως τής Σχολής του. 

ζ) Επιμελείται τής προπαρασκευής όργανώσεως καί διεξ¬ 
αγωγής τών κεκανονισμένων έξετάσεων. 

η) Μεριμνά διά τήν Έκπαίδευσιν καί καλήν άπόδοσιν 
του Προσωπικού τής Σχολής, διά τής συνεχοϋς ενημερωσεως 
τούτου έπί τών τελευταίων εξελίξεων τών μεθόδων τής έκπαι- 
δεύσεως καί τής επιστήμης, ως καί διά τής προμήθειας τών 
πάσης φύσεως μέσων, τά όποια υποβοηθούν τήν άρτιωτέραν 
διεξαγωγήν τής διδασκαλίας. 

ι) Μεριμνά διά τήν τήρησιν τών υπό τών σχετικών κανο¬ 
νιστικών διατάξεων καί διαταγών τοϋ'1 πουργειου προβλ.ε- 
πομένων βιβλίων. 

κ) Ασκεί πάσαν έτέραν άρμοδιότητα άνατιθεμένην αύτώ 
κατά τήν κειμένην νομοθεσίαν. 

"Αρθρον 8. 

Προϊστάμενοι Τμημάτων. 

1. Καθήκοντα Προϊσταμένου τμήματος άνατίθενται δι’ 
άποφάσεως τής επιτροπής Διοικήσεως τού ΚΛΤΕΕ εϊς 
ένα τών Καθηγητών αύτοΰ τοϋ Κλάδου 22 επι μισθολογικώ 
κλιμακίφ ΙΟω καί έν ελλείψει έπί μισθολογικώ κλιμακίω 
κατωτέρω κατά τάς διατάξεις τής παρ. 6 τοϋ άρθρου 34 
τοϋ Ν. 576/77. 

2. Ό Προϊστάμενος Τμήματος, άσκεϊ τάς ακολούθους 
αρμοδιότητας : 

α) Μεριμνά διά τήν κανονικήν λειτουργίαν του Τμήματος, 
β) Επιβλέπει τήν κανονικήν λειτουργίαν τών έκπαιδευ- 
τικών έγκαταστάσεουν τοϋ τμήματος και μεριμνα^όια την 
λήψιν τών καταλλήλων μέτρων διά τήν άρτιωτέραν διεξαγω¬ 
γήν τών σπουδών. 

γ) Μεριανά διά τήν τήρησιν των απαραιτήτων βιβλίων 
προς ένημέρωσίν του έπί τής έκπαιδεύσεως και τής προοδου 
τών σπουδαστών. 

δ) Ποηθεϊ τον Διευθυντήν τής Σχολής διά τήν έκτέλεσιν 
τοϋ έκπαιδευτικοΰ του έργου. 

ε) Παρακολουθεί τήν έκπαίδευσιν καί συντονίζει το έργον 
τών εκπαιδευτικών. __ ( 

3. 'Ο Προϊστάμενος Τμήματος αναπληρουται, συμφωνω., 
προς τάς διατάξεις τοϋ άρθρου 84 παραγρ. 6 τοϋ Ν.576/77. 


"Αρθρον 9. 

Συνέλευσις Καθηγητών ΚΑΤΕΕ. 

1. Τό σύνολον τών Καθηγητών τοϋ Κλάδου 22 έκάστου 
ΚΑΤΕΕ άποτελεϊ τήν Συνέλευσιν τών Καθηγητών αύτοϋ. 

2. 'Η Συνέλευσις τών Καθηγητών τοϋ ΚΑΤΕΕ συνέρχε¬ 
ται τακτικώς δίς κατ’ έτος καί έντός τών πρώτων δέκα ημε¬ 
ρών άπό τής ένάρξεως έκάστου διδακτικού εξαμήνου, έκτά- 
κτως δέ οσάκις πρόκειται κατά τάς διατάξεις τοϋ Ν. 576/77, 
νά διατύπωση γνώμην έπί τοϋ διορισμού Γενικού Διευθυντοΰ 
ή Άναπληρωτοϋ Γενικού Διευθυντοΰ τοϋ ΚΑΊ ΕΕ συγκαλου- 
μένη ύπό τοϋ Γενικού Διευθυντοΰ ή έν έλλείψει τούτου ύπό 
τοϋ Άναπληρωτοϋ Γενικού Διευθυντοΰ δΓ έγγράφου προσ- 
κλήσεως όριζούσης τά συζητητέα θέματα καί τήν ήμέραν 
καί ώραν συνεδριάσεως, έπιδιδομένη δέ εις τά μέλη της τρεις 
τουλάχιστον ήμέρας πρό τής συνεδριάσεως. 

3. Ή Γενική Συνέλευσις εύρίσκεται έν άπαρτία έάν οί 
παρόντες Καθηγηταί είναι πλείονες τών άπόντων. Οι εν απο- 
σπάσει τελοΰντες Καθηγηταί δεν προσμετροΰνται. Ωσαύτως 
δέν προσμετροΰνται οί μετατεθέντες, έφ’ όσον δέν έχουν ανα- 
λάβει ύπηρεσίαν. 

4. Μή πραγματοποιηθείσης άπαρτίας κατά τήν πρωτην 
σύγκλησιν αυτής, ή Συνέλευσις έπαναλαμβανεται μετά τρεις 
ήμέρας. Έάν καί τότε δέν έπιτευχϋή απαρτία κατα την έν¬ 
νοιαν τής προηγουμένης παραγράφου, τότε η Συνέλευσις 
επαναλαμβάνεται ΰ π ο χ ρ ε ω τ ι κ ώ ς τήν επομενην ημέραν, αρ- 
κούσης προς έπίτευξιν άπαρτίας, τής παρουσίας τοϋ ενός 
τρίτου τών τακτικών Καθηγητών. 

5. Αί άποφάσεις τής Συνελεύσεως λαμβάνονται δια μυστι¬ 
κής ψηφοφορίας κατ’ άπόλυτον πλειοψηφίαν τών παρόντων. 

"Αρθρον 10. 

Σύλλογοι Καθηγητών Σχολών. 

ί. 'Ο Σύλλογος Καθηγητών έκάστης Σχολής άποτελεΐται 
έκ τοϋ συνόλου τών εις αυτήν ύπηρετούντων Καθηγητών τοϋ 
Κλάδου 22, ύπό τήν προεδρίαν τοϋ Διευθυντοΰ τής Σχολής. 

2. 'Ο Σύλλογος τών Καθηγητών τής Σχολής συνέρχεται 
εις τακτικήν συνεδρίασιν τουλάχιστον άπαξ τοϋ μηνός, συγ- 
καλούμενος ύπό τοϋ Διευθυντοΰ αυτής κατόπιν έγγράφου 
προσκλήσεως, έπιδιδομένης εις ένα έκαστον τών μελών δύο 
ήμέρας πρό τής συνεδριάσεως καί έπί έκτακτων περιπτώσεων 
αυθημερόν, πραγματοποιουμένης εις χρόνον μή παρακωλύ- 
οντα τό διδακτικόν έργον τών Καθηγητών. 

'Π πρόσκλησις κοινοποιείται καί εϊς τον Γενικόν Διευθυν- 

Φ· 

Πρό έκάστης συνεδριάσεως επικυροϋνται τα πρακτικά 
τής προηγουμένης. 

'Η έπικύρωσις δύναται νά γίνη καί αυθημερόν μετά τό 
πέρας τής συνεδριάσεως. 

3. 'Ο Σύλλογος τών Καθηγητών εύρίσκεται έν άπαρτία 
παρισταμένων τών δύο τρίτων τών έχόντων ψήφον Καθηγητών 

4. Αί άποφάσεις τοϋ Συλλόγου λαμβάνονται διά φανεράς 
ψηφοφορίας κατά πλειοψηφίαν, εις περίπτωσιν δέ ίσοψηφίας 
ύπερισχύει ή ψήφος τοϋ Προέδρου. 

5. Κατά τά λοιπά έπί τής λειτουργίας τοϋ συλλόγου, εφαρ¬ 
μόζονται άναλόγως αί περί λειτουργίας τής Επιτροπής Διοι- 
κήσεως τοϋ ΚΑΤΕΕ διατάξεις. 

6. Ό Σύλλογος Καθηγητών έκάστης Σχολής άσκεΐ τάς 
άκολούθους αρμοδιότητας. 

α) Επιλαμβάνεται παντός θέματος άφορώντος εις τήν 
έκπαίδευσιν. 

β) Προτείνει τήν πρόσληψιν τοϋ έπί ώριαίφ άποζημιώσει 
διδακτικού προσωπικού κατόπιν εϊσηγήσεως τοϋ Προϊστα¬ 
μένου τοϋ τμήματος. 

γ) Εγκρίνει τό έτήσιον πρόγραμμα δράσεως και τας προ¬ 
τάσεις δαπανών λειτουργίας τής Σχολής. 

δ) Εΐσηγεΐται εις τήν έπιτροπήν Διοικήσεως έπί θεμάτων 
έκπαιδεύσεως καί μετεκπαιδεύσεως τοϋ έκπαιδευτικοΰ 
προσωπικού τής Σχολής κατά τάς κειμένας διατάξεις. 

ε) Γνωμοδοτεΐ έπί παντός εκπαιδευτικού θέματος τής 
Σχολής παραπεμπομένου εϊς αυτόν ύπό τον Διευθυντοΰ τής 

Σχολής, έφ’ δσον τό θέμα τούτο δέν ανήκει είς τήν άποκλει- 
στικήν άρμοδιότητα ετέρου οργάνου. 

στ) Ασκεί πάσας τάς λοιπάς, κατά τάς κειμένας διατά¬ 
ξεις, άνατιθεμένας εις αυτόν αρμοδιότητας. 

’Άρθρον 11. 

Σύλλογοι εκπαιδευτικού προσωπικού Σχολών. 

1. Τό σύνολον τού διδακτικού προσωπικού των Κλάδων 
22, 23, 24, 25 καί 26 έκάστης Σχολής αποτελεί τον Σύλ¬ 
λογον τού εκπαιδευτικού προσωπικού αύτής. 

2. 'Ο Σύλλογος έκπαιδευτικοΰ προσωπικού τής Σχολής 
συνέρχεται εις συνεδρίασιν τή προσκλήσει τού Διευθυντοΰ 
τής Σχολής, οστις προεδρεύει ταύτης, τακτικώς μέν εντός 
μηνός από τής ένάρξεως έκάστου σπουδαστικοΰ εξαμήνου, 
εκτάκτως δέ οσάκις τούτο κρίνεται άναγκαΐον υπό τού Διευ- 
θυντού τής Σχολής κατόπιν προσκλήσεως όριζούσης τά συ- 
ζητητέα θέματα καί έπιδιδομένης εις τά μέλη του καί τόν 
Γενικόν Διευθυντήν τού ΚΑΤΕΕ τρεις ήμέρας προ τής συνε- 
δριάσεως. 

'Ο Γενικός Διευθυντής δύναται νά παρίσταται μετά ψήφου 
προεδρεύων. 

3. 'Ο Σύλλογος θεωρείται έν απαρτία παρόντων τούλά- 
χιστον τού ήμίσεος πλέον ένός τού συνόλου των μελών αυτού. 
Μή έπιτευχθείσης άπαρτίας κατά τήν πρώτην συνεδρίασιν, 
αΰτη επαναλαμβάνεται οπότε ό Σύλλογος συνεδριάζει έν 
άπαρτία άν παρίσταται τό έν τρίτον τών μελών αυτού. Αί 
αποφάσεις τού Συλλόγου λαμβάνονται διά πλειοψηφίας τών 
παρόντων κατόπιν φανεράς ψηφοφορίας. 

4. Έπί τών συζητουμένων θεμάτων τής ήμερησίας διατά- 
ξεως καί τών λαμβανομένων αποφάσεων, τηρούνται πρακτικά 
μερίμνη τού γραμματέως τής Σχολής. 

5. Εις τήν άρμοδιότητα τού συλλόγου έκπαιδευτικού 
προσωπικού ανήκει ή γνωμοδότησις έπί γενικής φύσεως εκ¬ 
παιδευτικών θεμάτων έφ’ δσον ταΰτα δεν ανήκουν είς τήν 
άρμοδιότητα τού συλλόγου τών Καθηγητών ή ετέρου Διοι¬ 
κητικού οργάνου τής Σχολής. 

ΚΕΦΑΛΑΙΟΝ Β'. 

ΕΚΠΑΙΔΕΥΤΙΚΟΝ ΠΡΟΣΩΠΙΚΟΝ 
Άρθρον 12. 

Διακρίσεις καί καθήκοντα έκπαιδευτικού προσωπικού. 

1. Τό έκπαιδευτικόν προσωπικόν έκάστου ΚΑΤΕΕ δια- 
κρίνεται συμφώνως προς τάς κειμένας διατάξεις είς : 

α) Καθηγητάς 

β) Καθηγητάς έργαστηρίων 

γ) Καθηγητάς ξένων γλωσσών 

δ) Καθηγητάς φυσικής άγωγής 

ε) Βοηθούς έργαστηρίων καί 

στ) Βοηθητικόν έργαστηριακόν προσωπικόν. 

2. Τό έργον τού έκπαιδευτικού προσωπικού τού ΚΑΤΕΕ 
ορίζεται ως ακολούθως : 

α) Οί καθηγηταί καί οί Καθηγηταί ξένων γλωσσών ασκούν 
τό διδακτικόν έργον άπό τής έδρας καί είς τά έργαστήρια. 
Μεριμνούν διά τήν άρτίαν όργάνωσιν καί διεξαγωγήν τών 
θεωρητικών μαθημάτων καί τών φροντιστηριακών καί έργα- 
στηριακών άσκήσεων. Είδικώς οί Καθηγηταί συντονίζουν 
τό έργον τών Καθηγητών έργαστηρίων, τών βοηθών καί τού 
βοηθητικού προσωπικού καί μεριμνούν διά τόν έγκαιρον 
εφοδιασμόν τών σπουδαστών διά τών αναγκαίων διδακτικών 
βιβλίων ή σημειώσεων διά τήν άπρόσκοπτον έξέλιξιν τών 
σπουδών των. 

β) Οί καθηγηταί έργαστηρίων ασκούν τό διδακτικόν των 
έργον κατά κύριον μέν λόγον είς τά έργαστήρια ή φροντιστή¬ 
ρια, δευτερευοντως δέ άπό τής έδρας κατόπιν άποφάσεως 
τού συλλόγου τών Καθηγητών. Είναι υπεύθυνοι διά τήν 
αρτιαν και αποδοτικήν διεξαγωγήν τών άσκήσεων, μεριμνούν 
δια τήν καλήν οργανωσιν τών έργα στηρίων, παρακολουθούν 
την καταστασιν αυτών από άπόψεως λειτουργικότητος τού 
έν αυτοϊς εξοπλισμού, μεριμνούν διά τήν λήψιν τών άναγκαίων 
μέτρων ασφαλείας εντός τών χώρων τού έργαστηρίου καί 


είσηγούνται άρμοδίως διά τήν προμήθειαν τών άναγκαιούντων 
μέσων προς άπρόσκοπτον άσκησιν τών σπουδαστών. 

γ) Οί καθηγηταί φυσικής άγωγής είναι υπεύθυνοι διά τήν 
έκγύμνασιν καί άθλησιν τών σπουδαστών. 

δ) Οί βοηθοί έπικουροΰν τούς Καθηγητάς καί τούς Καθη¬ 
γητάς έργαστηρίων είς τό έργον των, καί είναι υπεύθυνοι 
διά τήν άπό πάσης πλευράς κατάλληλον προετοιμασίαν τών 
άσκήσεων, συμφώνως πρός τάς κατευθύνσεις τού καθ’ ύλην 
άρμοδίου Καθηγητοΰ ή Καθηγητοΰ έργαστηρίου. Παρακα- 
λουθοΰν τήν διεξαγωγήν τών άσκήσεων καί έκτελούν τάς δι- 
δομένας είς αυτούς έντολάς ύπό τού διεξάγοντος τήν άσκησιν. 
Είς έξαιρετικάς περιπτώσεις δύναται δι’ ήτιολογημένης 
άποφάσεως τού συλλόγου τών Καθηγητών της Σχολής ν’ 
άνατίθεται είς αυτούς καί διδακτικόν έργον, άναλόγως τών 
άναγκών της Σχολής. 

3. Δικαίωμα βαθμολογήσεως έχουν οί καθηγηταί, οί 
καθηγηταί έργαστηρίων καί οί καθηγηταί ξένων γλωσσών. 
Κατ’ έξαίρεσιν έπιτρέπεται ή βαθμολόγησις γραπτών δοκι¬ 
μίων ύπό τών βοηθών έργαστηρίων έφ’ δσον έκ τής φύσεως 
τού μαθήματος δέν καθίσταται δυνατή ή βαθμολόγησις τού¬ 
των ύπό καθηγητοΰ ή έργαστηριακοΰ καθηγητοΰ. 

Ή άδυναμία αυτή βεβαιοΰται έκάστοτε δι’ ήτιολογημένης 
πράξεως τού συλλόγου τών καθηγητών τής Σχολής. 

4. Τό βοηθητικόν έργαστηριακόν προσωπικόν τού ΚΑΤΕΕ 
είναι υπεύθυνον διά τήν έν γένει λειτουργίαν καί συντήρησιν 
τού έργαστηριακοΰ έξοπλισμοΰ, περιλαμβανομένων καί τών 
πάσης φύσεως έπισκευών αύτοΰ, ώς καί διά τήν καθαριότητα 
τών χώρων τού έργαστηρίου καί τήν έκτέλεσιν τών πάσης 
φύσεως έντολών τών καθηγητών ή καθηγητών έργαστηρίων 
έν σχέσει μέ τήν ομαλήν λειτουργίαν τών έργαστηρίων, ύπο- 
χρεούμενον νά έκτελή καί έργασίας έπί πλέον τών άναφερομέ- 
νων είς τήν λειτουργίαν τών έργαστηρίων. 

’Άρθρον 13. 

Απουσία Διδακτικού προσωπικού. 

1. Τό έκπαιδευτικόν προσωπικόν τών ΚΑΤΕΕ δικαιούται 
κανονικής άδειας κατά τήν περίοδον τών θερινών διακοπών, 
ύποχρεούμενον νά γνωστοποίηση είς τήν Διεύθυνσιν τής 
Σχολής καί τήν Γενικήν Διεύθυνσιν τού ΚΑΤΕΕ τόν τόπον 
τής διαμονής του, έφαρμοζομένων κατά τά λοιπά, τών περί 
άπουσίας τών έκπαιδευτικών κειμένων διατάξεων. 

2. Κατ’ έξαίρεσιν δύναται ή Επιτροπή Διοικήσεως τού 
ΚΑΤΕΕ, μετά γνώμην τού Γενικού Διευθυντοΰ, νά χορηγή 
είς τό έκπαιδευτικόν προσωπικόν άδειαν άπουσίας μέχρι 
δέκα ήμερών έντός τού αύτοΰ διδακτικού έτους. 

'Η πέραν τού χρονικού τούτου ορίου άδεια, χορηγείται 
ύπό τού Υπουργού Εθνικής Παιδείας καί Θρησκευμάτων 
μετά γνώμην τής Επιτροπής Διοικήσεως τού ΚΑΤΕΕ. 

3. Τ’ άνωτέρω δέν έχουν έφαρμογήν έπί τού βοηθητικού 
έργαστηριακοΰ προσωπικού τού Κλάδου 27 τό όποιον δικαι¬ 
ούται κανονικής άδειας ένός μηνός κατά τάς περί αδειών τών 
Δημοσίων ύπαλλήλων κειμένας διατάξεις. 

4. Αί περί άναρρωτικών άδειών διατάξεις τού Κώδικος 
Δημοσίων Υπαλλήλων, έφαρμόζονται καί έπί τού έκπαιδευ- 
τικού προσωπικού τών ΚΑΤΕΕ. 

’Άρθρον 14. 

Μεταθέσεις έκπαιδευτικού προσωπικού. 

1. Πρός κάλυψιν τών ύφισταμένων είς τά ΚΑΤΕΕ κενών 
οργανικών θέσεων καί προ τής ένάρξεως τής διαδικασίας 
τής διά διορισμού πληρώσεως τούτων, ή άρμοδία ύπηρεσία 
τού Υπουργείου Εθνικής Παιδείας καί Θρησκευμάτων, 
άνακοινοΐ πίνακα τών ύφισταμένων κενών οργανικών θέ¬ 
σεων διδακτικού προσωπικού κατά ΚΑΤΕΕ, Κλάδους καί ει¬ 
δικότητας καί καλεί τους ενδιαφερομένους όπως έντός ανα¬ 
τρεπτικής προθεσμίας 10 ήμερών άπό τής γνωστοποιήσεως 
τού πίνακος, υποβάλουν σχετικήν αίτησιν μεταύέσεως. 

2. Αί περί μεταθέσεως αιτήσεις παραπέμπονται είς τό 
Συμβούλιον τού άρθρου 31 τού Ν. 576/77, τό όποιον γνωμο- 
δοτούν έπ’ αυτών καταρτίζει πίνακα τών μεταθετέων κατα 
ΚΑΤΕΕ έπί τή βάσει τής άρχαιότητος, τού εύδοκίμου και 

των ύπδ των αίτούντων προβαλλομένων οικογενειακών λόγων 
ώς καί τοϋ συμφέροντος της υπηρεσίας. 

3. Έπί των μεταθετέων αποφασίζει ό Υπουργός Εθνικής 
Παιδείας και Θρησκευμάτων μετά την κατά την προηγουμέ- 
νην παράγραφον διατύπωσιν γνώμης, τοϋ κατά τό αρθρον 31 
τοϋ Ν'. 576/77 Συμβουλίου καί την υπό τούτου κατάρτισιν 
του σχετικού πίνακος. 

ΚΕΦΑΛΑΙΟΝ Γ'. 

ΔΙΟΙΚΗΤΙΚΑΙ ΤΠΗΡΕΣΙΑΙ ΚΑΤΕΕ 
"Αρθρον 15. 

Διάρθρωσις Υπηρεσιών. 

ΙΙαρ’ έκάστω ΚΑΤΕΕ λειτουργούν αί κάτωθι Ύπηρεσίαι : 

α) 'Τπηρεσία Διοικητικού 

β) Υπηρεσία Οικονομικής Διαχειρίσεως 

γ) 'Τπηρεσία Σπουδαστικής Μερίμνης 

δ) 'Τπηρεσία Μελετών καί Σπουδών 

ε) 'Τπηρεσία Βιβλιοθήκης 

στ) 'ΐπηρεσίαι Αγροκτήματος ή Δασική ή Ίχθυοκομική 
ή Κτηνοτροφική εις δσα έκ τών ΚΑΤΕΕ λειτουργούν άν- 
τιστοίχως τμήματα Γεωπονίας, Δασοπονίας ή Ίχθυοκομίας 
ή Κτηνοτροφίας καί 
ζ) Τεχνική 'Τπηρεσία. 

"Αρθρον 16. 

'Τπηρεσία Διοικητικού. 

1. Τήν 'Τπηρεσίαν Διοικητικού απαρτίζουν τά κάτωθι 
τμήματα καί γραφεία : 
α) Γραμματεία ΚΑΤΕΕ 
β) Γραμματεΐαι Σχολών, 
γ) Γραφεΐον κινήσεως οχημάτων καί 
δ) Γραφεΐον Δημοσίων σχέσεων. 

; 2. 'Η άρμοδιότης τής 'Τπηρεσίας Διοικητικού άνάγεται 
εις τά κάτωθι θέματα, κατανεμόμενα μεταξύ τών τμημάτων 
καί γραφείων αυτής ώς εξής : 

Α. Γραμματεία ΚΑΤΕΕ 

Είναι άρμοδία διά τά θέματα τά άφορώντα εις (α) τήν διε¬ 
ξαγωγήν τής αλληλογραφίας τοϋ ΚΑΤΕΕ μετά τών Σχολών, 
τών λοιπών Δημοσίων υπηρεσιών καί τών ιδιωτών, (β) τήν 
τήρησιν τών άναγκαίων διά τήν λειτουργίαν τού ΚΑΤΕΕ 
στοιχείων, γ) τήν εφαρμογήν τών υπό τής Διοικήσεως τοϋ 
ΚΑΤΕΕ έκδιδομένων γενικών διαταγών, οδηγιών καί κα¬ 
τευθύνσεων, (δ) τήν πειθαρχίαν τού Διοικητικού καί Βοηθη¬ 
τικού Προσωπικού, (ε) τήν παρακολούθησήν καί τόν συντο¬ 
νισμόν τού έργου τών γραμματειών τών Σχολών, (στ) τήν 
μέριμναν διά τήν έγκαιρον σύνταξιν τών εκθέσεων υπηρε¬ 
σιακής ίκανότητος τού προσωπικού κατά τάς κειμένας δια- 
τάξεις, (ζ) τήν έφαρμογήν τών άποφάσεων τής Επιτροπής 
Διοικήσεως τού ΚΑΤΕΕ καί (η) παν έτερον θέμα άναγόμενον 
εις την εύρυθμον λειτουργίαν τού ΚΑΤΕΕ καί μή έμπΐπτον 
εις τήν άρμοδιότητα έτέρας τών έν τώ παρόντι άρθρω προβλε- 
πομέ ων υπηρεσιών. 

Β. Γραμματεία Σχολών. 

Έκάστη τών Γραμματειών τών Σχολών είναι άρμοδία 
διά τά θέματα τά άφορώντα εις (α) τά πάσης φύσεως Διοι¬ 
κητικά θέματα τού Προσωπικού τής Σχολής, (β) τήν διεκ- 
περαίωσιν τής πάσης φύσεως άλληλογραφίας τής Σχολής, 
(γ) τήν τήρησιν τών κατά τάς κειμένας διατάξεις προβλε- 
πομένων βιβλίων, (δ) τήν διανομήν εις τούς σπουδαστάς τών 
διά τήν διδασκαλίαν άναγκαιούντων διδακτικών συγγραμ¬ 
μάτων, (ε) τήν όργάνωσιν καί τήρησιν τού άρχείου τής Σχο¬ 
λής, (στ) τόν προσδιορισμόν τών αναγκών τής Σχολής εις 
γραφικήν ύλην καί λοιπά ύλικά άναγκαιοΰντα διά τήν άπρό- 
σκοπτον λειτουργίαν της καί (ζ) διά πάντα έτερον τομέα 
συναφή πρός τήν λειτουργίαν τής Σχολής, έφ’ όσον δεν άνήκει 
εις τήν άρμοδιότητα έτέρου οργάνου αύτής. 

Γ. Γραφεΐον κινήσεως οχημάτων. 

Είναι άρμόδιον διά τά θέματα τά άφορώντα εις τήν παρα¬ 
κολούθησή τής κινήσεως τών οχημάτων τού ΚΑΤΕΕ, τήν 


έκδοσιν τών πρός τούτο άναγκαίων εντολών, τήν συντήρησιν 
καί έποπτείαν αυτών, ώς καί διά πάσαν άλλην σχετικήν δρα¬ 
στηριότητα. 

Δ. Γραφεΐον Δημοσίων Σχέσεων. 

Είναι άρμόδιον διά τά θέματα τά άφορώντα είς (α) τήν 
ψυχαγωγίαν τών σπουδαστών καί τήν όργάνωσιν πάσης 
έορταστικής ή έτέρας έκδηλώσεως, (β) τήν ένημέρωσιν τοϋ 
κοινού έπί τών επιδιώξεων καί επιτευγμάτων τού ΚΑΤΕΕ 
διά τοϋ τύπου, τής τηλεοράσεως, τού ραδιοφώνου καί τών 
λοιπών μέσων,(γ) τήν άνάπτυξιν καί διατήρησιν καλών σχέ¬ 
σεων μεταξύ διοικήσεως, προσωπικού καί σπουδαστών ώς 
επίσης καί μεταξύ τού ΚΑΤΕΕ καί τών λοιπών παραγόντων 
τής δημοσίας ζωής καί τοϋ κοινού έν γένει. 

"Αρθρον 17. 

'Τπηρεσία Οικονομικής Διαχειρίσεως. 

1. Τήν 'Τπηρεσίαν Οικονομικής Διαχειρήσεως άπαρτίζουν 
τά κάτωθι τμήματα : 

α) Λογιστήριον 

β) Γραφεΐον διαχειρίσεως υλικού, προμηθειών καί διαθέ- 
σεως προϊόντων. 

2. 'Η άρμοδιότης τής υπηρεσίας οικονομικής διαχειρί¬ 
σεως άνάγεται είς τά κάτωθι θέματα, κατανεμόμενα μεταξύ 
τών τμημάτων αύτής ώς έξής : 

Λ. Λογιστήριον. 

Είναι άρμόδιον διά τά θέματα τά άφορώντα εις (α) τήν 
μελέτην καί τόν χειρισμόν τών άφορώντων εις τό ΚΑΤΕΕ 
οικονομικών θεμάτων, (β) τήν λογιστικήν παρακολούθησιν 
τής περιουσιακής καταστάσεως τού ΚΑΤΕΕ, (γ) τήν διεκ- 
περαίωσιν τών μετά τών τρίτων συναλλαγών, (δ) τήν κατάρ- 
τισιν καί έκτέλεσιν τοϋ προϋπολογισμού τού ΚΑΤΕΕ, (ε) 
τήν έκδοσιν τών σχετικών έντολών πληρωμής καί τών οι¬ 
κείων γραμματίων εΐσπράξεως, (στ) τήν τήρησιν τών λο¬ 
γιστικών βιβλίων καί (ζ) πάντα έτερον συναφή τομέα. 

Β. Γραφεΐον Διαχειρίσεως υλικού. 

Προμηθειών καί διαθέσεως προϊόντων. 

Είναι άρμόδιον διά τά θέματα τά άφορώντα εις (α) 
τήν έγκαιρον προμήθειαν, παραλαβήν, έναποθήκευσιν, συν- 
τήρησιν, διανομήν καί χρέωσιν είς τούς άρμοδίους τού πάσης 
φύσεως υλικού έφοδίων, καυσίμων καί λιπαντικών, (β) τήν 
προπαρασκευήν τών δημοσίων διαγωνισμών καί τήν διεξα¬ 
γωγήν αύτών, (γ) τήν κατάρτισιν τών οικείων συμβάσεων 
καί παρακολούθησιν τής έκτελέσεως τούτων, (δ) τήν είσή- 
γησιν τρόπων διαθέσεως τών παραγομένων είς τό ΚΑΤΕΕ 
προϊόντων καί τήν μέριμναν διά τήν διάθεσιν αύτών, (ε) 
τήν τήρησιν τών άπογραφικών πινάκων υλικών, ώς καί τών 
προβλεπομένων βιβλίων καί έντύπων. 

"Αρθρον 18. 

'Τπηρεσία Σπουδαστικής Μερίμνης. 

1. Τήν υπηρεσίαν Σπουδαστικής Μερίμνης άπαρτίζουν 
τά κάτωθι τμήματα : 

α)Ίατρεΐον ΚΑΤΕΕ 

β) Γραφεΐον Άπασχολήσεως Σπουδαστών 

γ) Γραφεΐον Στεγάσεως καί Σιτίσεως Σπουδαστών 

δ) Γραφεΐον Σωματικής Αγωγής. 

2. Παρά τή ύπηρεσία σπουδαστικής μερίμνης συνοστάται 
Επιτροπή Σπουδαστικής Μερίμνης προεδρευομένη ΰπό τού 

Άναπληρωτοϋ Γενικού Διευθυντοϋ τού ΚΑΤΕΕ καί άπο- 
τελουμένη έξ ένός Καθηγητοϋ τού Κλάδου 22 καί ένός σπου- 
δαστοϋ όριζομένων δι’ άποφάσεως τής Επιτροπής Διοική- 
σεως. 'Η Επιτροπή αύτη είσηγεΐται πρός τήν Επιτροπήν 
Διοικήσεως προτάσεις καί λύσεις έπί τών άπασχολούντων 
τούς σπουδαστάς ζητημάτων. 

3. 'Η άρμοδιότης τής υπηρεσίας Σπουδαστικής Μερίμνης 
ανάγεται είς τά κάτωθι θέματα, κατανεμόμενα μεταξύ τών 
τμημάτων αύτής ώς έξής : 

Α. Ίατρεΐον ΚΑΤΕΕ. 

Είναι αρμόδιόν επι των Θεμάτων των άφορώντων εις (α) 
την παροχήν συμβουλών εις τήν διοίκησιν τού ΚΑΤΕΕ έπί δε¬ 
μάτων Υγείας, (β) τήν παροχήν πρώτων βοηθειών εις τους 
σπουδαστάς καί τήν λειτουργίαν τοϋ Ιατρείου, (γ)τήν μέρι¬ 
μναν δια τον εφοδιασμόν τοϋ ΚΑΤΕΕ διά φαρμακευτικού 
υλικού ως και δια την καλήν συντήρησιν καί διάθεσιν τούτου, 
(δ) τον έλεγχον των καθ’ έκάστην κομιζομένων προς παρα¬ 
σκευήν συσσιτίου, τροφίμων, εκτάκτους δέ τοϋ παρασκευα¬ 
ζόμενου φαγητού καί των μαγειρικών σκευών. 

Β. Γραφεΐον Άπασχολήσεως Σπουδαστών. 

Είναι αρμόδιόν διά τά Θέματα τά άφορώντα εις τήν ύπο- 
βοηθησιν τών σπουδαστών διά τήν έξεύρεσιν εργασίας διά 
την κατα τας κειμενας διατάξεις προβλεπομένην άσκησιν 
αυτών ^εις το επαγγελμχ, συγκεντρώνει προς τοϋτο στοιχεία 
π^ρι^ τών, αναγκών τών επιχειρήσεων καί λοιπών υπηρεσιών 
εις ανθρώπινον δυναμικόν καί μέριμνα διά τήν τοποθέτησιν 
τών σπουδαστών εις τυχόν ύφισταμένας κενάς Θέσεις άναλό- 
γως της είδικότητος αυτών, αμα δέ ύποβοηΘεΐ τούς άποφοί- 
>ους τών ΚΑΤΕΕ εις την εξεύρεσιν εργασίας, έφ’ όσον ύφί- 
στανται σχετικαί αιτήσεις. 


Γ. Γραφεΐον Στεγάσεως καί Σιτίσεως 
Σπουδαστών. 

Είναι αρμόδιόν διά τά Θέματα τά άφορώντα εις (α) τήν 
παρακολουΟησιν τής λειτουργίας της σπουδαστικής έστίας 
του ΚΑΤΕΕ, (β) τήν ύποβοήθησιν τών σπουδαστών διά τήν 
εςευρεσιν στέγης τηρούν στοιχεία περί τών διατιΘεμένων 
διαμερισμάτων, ή δωματίων εις οικίας ή ξενοδοχεία καί 
ερχόμενον εις έπαφήν μετά τών ιδιοκτητών, διά τήν έξα- 
κριβωσιν τής ποιοτητος καί τών δυνατοτήτων της προσφε- 
ρομένης στέγης, τοϋ αιτουμενου μισθώματος καί τών λοιπών 
ορών ύπό, τούς οποίους προσφέρεται τό μίσθιον, (γ) τήν 
παρακολούθησή τής κανονικής λειτουργίας τοϋ εστιατορίου 
και την έν συνεργασία μετά τοϋ άρμοδίου τμήματος τής 
υπηρεσίας οικονομικής διαχειρίσεως όργάνωσιν τοϋ τρόπου 
σιτίσεως τών σπουδαστών καί τήν παρακολούθησή τής κα¬ 
νονικής εκπληρωσεως τών δρων ύπό τούς οποίους παρέχεται 
εκαστοτε τό συσσίτιον εις τούς σπουδαστάς. 

Δ. Γραφεΐον Σωματικής Αγωγής. 

„ Είνα '- αρμόδιον διά τά θέματα τά άφορώντα εις (α) τήν 
άσκησιν τών σπουδαστών καί τήν έν γένει άνάπτυξιν άθλη- 
τικοΰ πνεύματος μεταξύ αυτών, (β) τήν συγκρότησιν ομά¬ 
δων διάφορων αθλημάτων καί τήν διοργάνωσιν εσωτερικών 
αγωνων, (γ) τήν έπιτυχή έμφάνισιν άυτιπροσωπειών έκ 
σπουδαστών τοϋ ΚΑΤΕΕ εις τάς διαφόρους έπισήμους έκ- 
δηλωσεις και~(δ) διά παν Θέμα σχέσιν έχον μέ τήν όργάνωσιν 
των αθλητικών χώρων καί τήν καλήν χρησιμοποίησή τών 
διατιθέμενων υπο τοϋ ΚΑΤΕΕ άθλητικών όργάνων. 

’Άρθρον 19. 

1 πηρεσία Μελετών καί Σπουδών. 

1.1 ήν υπηρεσίαν Μελετών καί Σπουδών άπαρτίζουν τά 
κάτωθι γραφεία : 

α) Γραφεΐον Μελετών καί εκπαιδευτικού ύλικοΰ, καί 
β) I ραφεΐον Σπουδών. 

, 2 · Αί Αρμοδιότητες τής υπηρεσίας Μελετών καί Σπουδών 
αναγοντχι εις τά κάτωθι θέματα, κατανεμόμενα μεταξύ 
των γραφείων αύτής ώς άκολούθως : 

Α. I ραφεΐον Μελετών καί έκπαιδευτικοϋ ύλικοϋ. 

, Ειναι αρμόδιον διά τά Θέματα τά άφορώντα εις (α) τήν 
εκπουησιν ,,ών πασηε φυσεως Μελετών, αί όποΐαι άφοροϋν 
ε.ς την βελτιωσιν τής έκπαιδεύσεως καί τήν έν γένει όργά- 
νωσιν και λειτουργίαν τών Σχολών, (β) τήν μελέτην τής διδα¬ 
σκόμενης ύλης και των μεθόδων έκπαιδεύσεως έν συνεργασία 
μετά των αρμοδίων οργάνων τοϋ ΚΑΤΕΕ καί τήν έξαγωγήν 
σχετικών συμπερασμάτων, (γ)τήν παρακολούθησή τών έξε- 

τ1 εί 7χι'· ς α ° γΖ ΐ8?ύ ^ Τα τϊς ήμεδαπής καί τής άλλοδα- 
τι 1 ν -ΊΡησιν στατιστικών στοιχείων περί τής έκ- 


παιδεύσεως γενικώς καί (ε) εις παν θέμα άφορών εις τήν 
άνάπτυξιν τής έκπαιδεύσεως, έφ’ δσον δέν άνήκει εις τήν 
αρμοδιότητα ετέρου οργάνου τοϋ ΚΑΤΕΕ. 

Β. Γραφεΐον Σπουδών. 

Είναι αρμόδιον διά τά θέματα τά άφορώντα εις (α) τον 
συντονισμόν τών σχετικών προγραμμάτων έκπαιδεύσεως, 
(β) τήν εκδοσιν τών άναγκαίων οδηγιών τών άφορωσών είς 
τήν έκπαίδευσιν καί τήν παρακολούθησιν τής έφαρμογτς 
αυτών, (γ) τήν κατανομήν, άναλόγως ποός τάς άνάγκας 
εκάστης Σχολής, τών αιθουσών, έργαστηρίων καί λοιπών 
εγκαταστάσεων τοϋ ΚΑΤΕΕ, (δ) τήν όργάνωσιν καί τον 
συντονισμόν τών κεκανονισμΐνων κατά περίπτωσιν έξετά- 
σεων, (ε) τήν έπίβλεψιν τής ορθής χρησιμοποιήσεως τοϋ υ¬ 
λικού σπουδών καί τήν μέριμναν διά τήν διάθεσιν τών οπτι- 
κοακουστικών μέσων διδασκαλίας καί (στ) τήν μέριμναν 
διά τήν Θεραπείαν έκτάκτων ά /αγκών, μή δυναμένων νά κα¬ 
λυφθούν αύτοτελώς ύπό τών οικείων Σχολών. 

’Άρθρον 20. 

Υπηρεσία Βιβλιοθήκης. 

' Η υπηρεσία βιβλιοθήκης είναι άρμοδία διά τά θέματα τά 
άναγόμενα είς (α) τήν όργάνωσιν καί λειτουργίαν τής βι¬ 
βλιοθήκης κατά τάς άρχάς τής βιβλιοθηκονομίας (β) τον 
εμπλουτισμόν τής βιβλιοθήκης διά τών άναγκαίων επιστημο¬ 
νικών συγγραμμάτων καί λοιπών περιοδικών εκδόσεων προς 
τόν σκοπον τής άρτιωτέρας έξυπηρετήσεως τών σπουδαστών, 
τοϋ εκπαιδευτικού προσωπικού τών ΚΑΤΕΕ καί τού κοινού 
τής περιοχής είς τήν όποιαν εδρεύει τοϋτο, (γ) τήν τήρησιν 
τών πασης φύσεως στατιστικών στοιχείων έν σχέσει πρός τήν 
κίνησιν τοϋ βιβλιακού υλικού τής Σχολής, (δ) τήν τεκμη- 
ριωσιν επί έκπαιδευτικών θεμάτων καί παροχήν στοιχείων 
εις τούς άσχολουμένους μέ σχετικάς μελέτας καί (ε) έπί 
παντός θέματος σχέσιν έ'χοντος μέ τήν έν γένει λειτουργίαν 
τής βιβλιοθήκης. 

Άρθρον 21. 

1 πηρεσίαι Άγροκτήματος-Δασικαί—Ίχθυοκομικαί- 
Κτηνοτροφικαί. 

1. Τά άγροκτήματα καί αί δασικαί ίχθυοκομικαί καί κτη- 
νοτροφικαί έγκαταστάσεις άποτελοΰν έργαστηριακούς χώ¬ 
ρους προοριζομένους κυρίους διά τήν πρακτικήν έξάσκησιν 
τών σπουδαστών τών τμημάτων Γεωπονίας, Δασοπονίας, 
Ιχθυοκομίαςή Κτηνοτροφίας, άντιστοίχως, δευτερευόντως 

δε δια τήν έκμετάλλευσιν αυτών έπί τή βάσει τών συγχρόνων 
επιστημονικών μεθόδων, κατά τά είδικώτερον διαλαμβα¬ 
νόμενα εις τάς έπομένας παραγράφους, συνιστώντα υπηρε¬ 
σίας τοϋ ΚΑΤΕΕ, τελούσας ύπό τήν Γενικήν Διεύθυνσιν 
αύτοϋ. 

2. 'Ο Προγραμματισμός τής έπιστημονικής έκμεταλ- 
λευσεως τών έν παραγρ. 1 τοϋ παρόντος άρθρου έγκαταστά- 
σεων, άνήκει είς τόν Σύλλογον Καθηγητών τής ΑΣΤΕΓ, ό 
οποίος μεριμνά διά τήν κατάρτισιν μακροχρονίων καί βραχυ¬ 
χρονίων προγραμμάτων έκμεταλλεύσεως αύτών, έντός τών 
πλαισίων τών έκάστοτε υφισταμένων έκπαιδευτικών άναγ- 
κών τής Σχολής. Τά μακροχρόνια προγράμματα είναι του¬ 
λάχιστον πενταετούς διαρκείας καί καλύπτουν τάς γενικάς 
προβλέψεις έκμεταλλεύσεως έντός τής περιόδου ταύτης. 

Τα βραχυχρόνια προγράμματα, κινούμενα έντός τών πλαι¬ 
σίων τών μακροχρονίων τοιούτων, είναι έτησίας διαρκείας 
περιέχουν δε άπαραιτήτως τά προτεινόμενα, διά τήν έ- 
πομένην καλλιεργητικήν περίοδον εΐδη, ώς καί προϋπολο¬ 
γισμούς εξόδων έκμεταλλεύσεως, έν οΐς καί ό άπαιτούμενος 
πρός τοϋτο μηχανικός έξοπλισμός. 

3. Τα εν παρ. 2 τοϋ παρόντος άρθρου προγράμματα έκ¬ 
μεταλλεύσεως υποβάλλονται μέσω τής Γεν. Διευθύνσεως τοϋ 
ΚΑΤΕΕ είς τήν Επιτροπήν Διοικήσεως αύτοϋ πρός έγκρισιν. 
Είδικώς διά τά βραχυπροθέσμου χρονικής διαρκείας τοιαϋτα 
η_εγκρισις παρέχεται κατά μήνα Απρίλιον τοϋ προηγουμένου 
τής εφαρμογής τούτων οικονομικού έ'τους καί έν πάση 
περιπτωσει, ούχί βραδύτερου τής χρονολογίας καταρτίσεως 
τοϋ τακτικού προϋπολογισμού τοϋ ΚΑΤΕΕ. 

4. Υπεύθυνος διά τήν έφαρμογήν των προγραμμάτων 
έκμεταλλεύσεως έκάστης των έν παρ. 1 τοΰ παρόντος έγκα¬ 
τα στάσεων είναι ό Διευθυντής αυτής, ό όποιος κατά τήν 
εφαρμογήν των προγραμμάτων, πρέπει νά συνεργάζεται 
μετά των αρμοδίων Καθηγητών τής Άνωτέρας Σχολής 
Τεχνολόγων Γεωπονίας. Τυχόν έπιβαλλόμεναι τροποποιή¬ 
σεις εις τά οικεία προγράμματα έγκρίνονται ύπό τής Επι¬ 
τροπής Διοικήσεως τοΰ ΚΑΤΕΕ κατά τήν εις τήν προη- 
γουμένην παράγραφον προβλεπομένην διαδικασίαν. 

5. Αί μεταξύ Διευθυντοϋ εγκαταστάσεων καί αρμοδίων 
καθηγητών διαφοραί ως προς τήν έπιστημονικήν έκμετάλ- 
λευσιν τών έγκατα στάσεων βάσει τών υφισταμένων προγραμ¬ 
μάτων, έπιλύονται ύπό τής Επιτροπής Διοικήσεως τοΰ 

ΚΑΤΕΕ. 

6. Τό προϊόν έκμεταλλεύσεως τών έγκαταστάσεων, απο¬ 
τελεί περιουσίαν τοΰ ΚΑΤΕΕ, διατιθεμένην κατόπιν έγκρί- 
σεως τής Επιτροπής Διοικήσεως αύτοΰ κατά τάς περί έκ- 
ποιήσεως πραγμάτων τοΰ Δημοσίου διατάξεις, εΐσαγόμενον 
δέ ώς έ'σοδον εις τόν προϋπολογισμόν τοΰ ΚΑΤΕΕ, διατί¬ 
θεται κυρίως διά τήν έκτέλεσιν έργων ή προμηθειών άπο- 
σκοπούντων εις τήν βελτίωσιν τών έγκαταστάσεων. 

’Άρθρον 22 
Τεχνική ' Υπηρεσία. 

'Η Τεχνική υπηρεσία είναι άρμοδία : 

1. Διά τήν έκπόνησιν μελετών, τήν δημοπρασίαν, τήν 
έπίβλεψιν ή τήν έκτέλεσιν κατά τάς διατάξεις τής ΐσχυούσης 
έκάστοτε νομοθεσίας «περί έκτελέσεως Δημοσίων "Εργων» 
πάσης φύσεως Δομικών υδραυλικών, ήλεκτρολογικών καί 
μηχανολογικών έ'ργων τοΰ ΚΑΤΕΕ. 

2. Διά τά θέματα τά άφορώντα εις (α) τήν συντήρησιν 
καί άρτίαν λειτουργίαν τών κτιριακών καί υδραυλικών έγκα¬ 
ταστάσεων ώς έπίσης καί διά τήν λειτουργίαν τών έγκατα¬ 
στάσεων Ήλεκτροφωτισμοΰ καί θερμάνσεως τοΰ ΚΑΤΕΕ. 

β) Τόν καθορισμόν τών άναγκαίων χώρων διά τήν έγκα- 
τάστασιν τών υπηρεσιών καί τοΰ ύπάρχοντος προσωπικοΰ. 

γ) Τήν μελέτην καί εΐσήγησιν τών άναγκαίων μέτρων 
διά τήν άσφάλειαν τών έγκαταστάσεων καί τών εις αύτάς 
έργαζομένων, τήν τήρησιν τών κλειδών καί κτιριακών 
έγκαταστάσεων, ώς καί διά παν έτερον θέμα συναφές προς τό 
αντικείμενον τοΰτο έφ’ όσον δεν ανήκει εις τήν άομοδιότητα 
ετέρου οργάνου. 

’Άρθρον 23. 

Άσκησις καθηκόντων Προϊσταμένων. 

1. Υπεύθυνος έ'ναντι τοΰ Γενικοΰ Διευθυντοϋ διά τήν 
παρακολούθησιν τοΰ έργου τών έν άρθρω 15 τοΰ παρόντος 
υπηρεσιών, είναι ό Αναπληρωτής Γενικός Διευθυντής, ό 
όποιος μέριμνα διά τήν κατανομήν τοΰ έ'ργου μεταξύ τών 
υπηρεσιών τούτων, έλέγχων καί καθοδηγών τό προσωπικόν 
των εις τήν ένάσκησιν τών καθηκόντων του, εΐσηγούμενος 
εις τόν Γενικόν Διευθυντήν τά έπιβαλλόμενα μέτρα διά τήν 
απρόσκοπτον λειτουργίαν τών υπηρεσιών τούτων καί ύπο- 
γράφων άπαντα τά έξερχόμενα έγγραφα έπί τών οποίων 
ήθελε μεταβιβάσει εις αύτόν αρμοδιότητα ό Γενικός Διευθυν¬ 
τής. 

2. Καθήκοντα προϊσταμένου τής Υπηρεσίας Διοικητικού, 
ασκεί ό Προϊστάμενος τής Γραμματείας τοΰ ΚΑΤΕΕ, ό 
οποίος είναι υπεύθυνος διά τήν παρακολούθησιν καί συντο¬ 
νισμόν τοΰ έργου τών ύπαγομένων εις τήν ύπηρεσίαν ταύ- 
την τμημάτων. Τής Γραμματείας τοΰ ΚΑΤΕΕ προίσταται 
υπάλληλος τοΰ Κλάδου ΑΤ2 Διοικητικού. 

3. Έκάστης τών γραμματειών τών Σχολών προίσταται 
υπάλληλος τοΰ Κλάδου ΑΤ2 ή έν έλλείψει τοΰ Κλάδου ΛΡ1 
Διοικητικού. 

4. Γοΰ γραφείου κινήσεως οχημάτων προίσταται υπάλ¬ 
ληλος τοΰ Κλάδου ΑΡ1 Διοικητικού, καί έν έλλείψει τοΰ 
Κλάδου ΜΕ1 Διοικητικού. 

5. Τοΰ γραφείου Δημοσίων σχέσεων προίσταται υπάλ¬ 
ληλος τοΰ Κλάδου ΑΡ1 Διοικητικού, καί έν έλλείψει τοΰ 
Κλάδου ΜΕ1 Διοικητικού. 


6. Τής υπηρεσίας οικονομικής διαχειρίσεως προίσταται 
υπάλληλος τοΰ Κλάδου ΑΤ3 Λογιστών, ό οποίος είναι υπεύ¬ 
θυνος διά τήν παρακολούθησιν καί συντονισμόν τοΰ έργου 
τών ύπαγομένων εις τήν ύπηρεσίαν ταύτην τμημάτων. 

Έκάστου τών τμημάτων τής ύπηρεσίας ταύτης ώς έπίσης 
καί τοΰ ταμείου, προίσταται ύπάλληλος τοΰ Κλάδου ΑΡ2 
Λογιστικού. 

7. Τής ύπηρεσίας Σπουδαστικής Μερίμνης προίσταται 
ύπάλληλος τοΰ Κλάδου ΑΤ2 Διοικητικού ό οποίος είναι 
ύπεύθυνος διά τήν παρακολούθησιν καί συντονισμόν τοΰ 
έργου τών ύπαγομένων είς τήν ύπηρεσίαν ταύτην τμημάτων. 

8. Τοΰ Ιατρείου ΚΑΤΕΕ προίσταται ύπάλληλος τοΰ 
Κλάδου ΑΤ4 Ιατρών. 

9. Έκάστου τών γραφείων (α) Άπασχολήσεως Σπου¬ 
δαστών καί β) Στεγάσεως καί σιτίσεως σπουδαστών προί- 
σταται ύπάλληλος τοΰ Κλάδου ΑΡ1 Διοικητικού ή έν έλ¬ 
λείψει τοΰ Κλάδου ΜΕ1 Διοικητικού. 

10. Τοΰ γραφείου Σωματικής Αγωγής προίσταται Κα- 
θηγητής Φυσικής Αγωγής τοΰ Κλάδου 25 έκπαιδευτικοΰ 
προσωπικοΰ, δστις ασκεί παραλλήλως τά έκπαιδευτικά του 
καθήκοντα. 

11. Καθήκοντα προϊσταμένου τής ύπηρεσίας Μελετών 
καί Σπουδών ανατίθενται ύπό τής Επιτροπής Διοικήσεως 
τοΰ ΚΑΤΕΕ εις Καθηγητήν τοΰ Κλάδου 22 μέ άρίστην 
έκπαιδευτικήν καί διοικητικήν έμπειρίαν. Οΰτος κατά τόν 
χρόνον τής υπηρεσίας του παρά τη ' Υπηρεσία Μελετών καί 
Σπουδών, άπαλλάσσεται άπό τό ήμισυ τών ύποχρεωτικών 
ώρών διδασκαλίας. 

12. Έκάστου τών γραφείων Μελετών καί έκπαιδευτικοΰ 
ύλικοΰ καί Σπουδών προίσταται ύπάλληλος τοΰ Κλάδου 
ΑΤ2 Διοικητικού. 

13. Τής ύπηρεσίας βιβλιοθήκης προίσταται ύπάλληλος 
τοΰ Κλάδου ΑΡ6 Βιβλιοθηκονόμων. 

14. Τής ύπηρεσίας αγροκτήματος προίσταται ύπάλληλος 
τοΰ Κλάδου ΑΤΙ Διευθυντών Αγροκτημάτων. 

15. Τής Τεχνικής ύπηρεσίας προίσταται ύπάλληλος τοΰ 
Κλάδου ΑΡ5. 

Καθήκοντα προϊσταμένων ύπηρεσιών, τμημάτων ή γρα¬ 
φείων έπί πλειόνων ύπηρετούντων έν αύτοΐς ύπαλλήλων 
τοΰ αύτοΰ κλάδου, άνατίθενται εις τούς κατά βαθμόν άνω- 
τέρους, έπί ΐσοβάθμων δέ εις τούς άοχαιοτέρους έξ αύτών. 

16. Προς πραγματοποίησιν τών κατά τάς διατάξεις τοΰ 
παρόντος έργασιών άρμοδιότητός της ή Τεχνική ύπηρεσία 
δύναται νά άπασχολή εκπαιδευτικούς τών Κλάδων 22, 23 
καί 26 εΐδικότητος αντιστοίχου μηχανικού ή Τεχνολόγου 
μηχανικού. 

Άρθρον 24. 

Άναπλήρωσις Π ροϊσταμένων. 

1. Ή άναπλήρωσις τών έν άρθρω 23 προϊσταμένων ύπη¬ 
ρεσιών καί γραφείων έλλειπόντων, άπόντων ή κωλυομένων 
γίνεται ώς άκολούθως : 

(α) "Εκαστον τών προϊσταμένων τών ύπηρεσιών άνα- 
πληροί προϊστάμενος έτέρας ύπηρεσίας τοΰ ΚΑΤΕΕ, ορι¬ 
ζόμενος δι’ άποφάσεως τοΰ Γενικοΰ Διευθυντοϋ τοΰ ΚΑΤΕΕ. 

β) Προϊστάμενος τής Τεχνικής ύπηρεσίας άναπληροΰται 
έν έλλείψει ή κωλύματι ύπό έκπαιδευτικοΰ τοΰ ΚΑΤΕΕ 
τοΰ κλάδου 23 ή 26 εΐδικότητος Μηχανολόγου ή Ηλεκτρο¬ 
λόγου όριζομένου ύπό τοΰ Γενικοΰ Διευθυντοϋ. 

γ) 'Ο Προϊστάμενος τοΰ Τμήματος Μελετών καί Σπου¬ 
δών άναπληροΰται ύπό ετέρου έκπαιδευτικοΰ τοΰ Κλάδου 
22 όριζομένου ύπό τοΰ Γενικοΰ Διευθυντοϋ. 

Εις τόν 'Τπουργόν Εθνικής Παιδείας καί Θρησκευμάτων, 
άνατίθεμεν τήν δημοσίευσιν καί έκτέλεσιν τοΰ παρόντος 
Προεδρικού Διατάγματος. 

Άθήναι, 9 Μαίου 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΙ ΕΘΝΙΚΗ! ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΒΑΡΒΙΤΣίαΤΗΧ 

( 2 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 384 

Περί μετατροπής τής Άνδρώας 'Ιεράς Κοινοδιακής Μονής 

Κοιμήσεως Θεοτόκον Φανερωμένες τής 'Ιεράς Μητροπό- 

λεως Γνΰείον καί Οΐτνλον εις Γνναικείαν τοιαντην. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει: 

1) Τάς διατάξεις τον άρ-5ρον 39 παρ. 3 τον Νόμον 590/ 
1977 «περί Καταστατικόν Χάρταν τής Εκκλησίας τής Ελ¬ 
λάδος». 

2) Τάς διατάξεις τον νπ’ άριΐ). 39/1972 Κανονισμόν «περί 
των έν Έλλάδι Όρ-όοδόξων Ιερών Μονών καί Ησυχα¬ 
στηρίων». 

3) Τήν γνώμην τής Διαρκούς 'Ιεράς Σννόδον τής Εκ¬ 
κλησίας τής Ελλάδος, διαλαμβανομένην έν τφ νπ’ άρι·3. 506/ 
300/24.2.1978 έγγράφφ αντής. 

4) Τήν γνώμην τον Μητροπολίτον Γυίείον καί Οΐτνλον δια- 
λαμδανομένην έν τφ νπ’ άρι-$. 368/30.12.1977 «γγράφφ 
αντον. 

5) Τήν νπ’ άρι·8. 250/1978 γνώμην τον Συμβουλίου τής 
Επικράτειας, προτάσεί τον επί τής Εθνικής Παιδείας καί 
Θρησκευμάτων Υπουργού, άποφασίζομεν: 

Άρ#ρον μόνον. 

Ή Άνδρώα Ιερά Κο:νοδ:ακή Μονή Κοιμήσεως Θεοτόκον 
Φανερωμένης τής 'Ιεράς Μητροπόλεως Γν-3είον καί Οΐτνλον 
μετατρέπετα: εις Γνναίκείαν. 

Εις τον αυτόν έπί τής Εθνικής Παιδείας καί θρησκενμά¬ 
των 'Γπονργόν, άνατί-3:μεν τήν δημοσίενσιν καί έκτέλεσιν τον 
παρόντος Προεδρικόν Διατάγματος. 

’Εν Ά·3ήναις τή 9 Μαΐον 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΒΑΡΒΙΤΣΙΩΤΗΣ 


(3) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 385 

Περί χορηγήσεως άδειας διελεύσεως υπογείου γραμμής μετα¬ 
φοράς ηλεκτρικής ένεργείας κάτω·3ι κοινόχρηστον χώρον 
καί δημοσίας όδον (οδός 26ης Όκτωβρίον—Θεσσαλονίκη) 
προς ήλεκτροδότησιν ιστών φωτισμόν τον Δικαστικόν Με- 
γάρον Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες νπ’ όψει: 

α) Τάς διατάξεις τον Νόμον 2979/1922 «περί ηλεκτρι¬ 
κών εγκαταστάσεων». 

β) Τήν νπ’ άρι-3. 362/17.2.78 πράξιν τον παρά τφ 'Υ- 
πονργείφ Βιομηχανίας καί Ένεργείας Σνμβονλίον Βιομηχα¬ 


νίας καί Βιοτεχνίας, προτάσεί τον ήμετέρον Υπουργού Βιο¬ 
μηχανίας καί Ένεργείας, άπεφασίσαμεν: 

1. Χορηγοάμεν εις τήν Νομαρχίαν Θεσσαλονίκης άδειαν διε- 
λενσεως νπογείον γραμμής ηλεκτρικής ένεργείας (καλωδίον) 
χαμηλής τάσεως τόπον ΝΥΜ 2X4X10 κάτωθι κοινοχρήστου 
χώρον καί τής δημοσίας όδον 26ης Όκτωβρίον πόλεως Θεσ¬ 
σαλονίκης. 

Τό ανωτέρω καλώδιον -3ά τροφοδοτή με ηλεκτρικόν ρεύμα 
τους ιστούς φωτισμόν τού Δικαστικού Μεγάρον Θεσσαλονίκης. 

2. Τα σημεία δίελενσεως τού καλωδίον ώς καί ή -όέσις τών 
ιστών φωτισμού τον Δικαστικού Μεγάρον σημειούνται εις τό 
Τοπογραφικόν σχεδιάγραμμα 1/1969 τής Νομαρχίας Θεσσα¬ 
λονίκης — Δ/νσις Τεχνικών Υπηρεσιών (έγγραφον ΤΥ 
34187/11.10.1977 Δ/νσεως Τεχνικών Υπηρεσιών Νομαρ¬ 
χίας Θεσσαλονίκης). 

3. 'Η έγκατάστασις καί σνντήρησις τής ηλεκτρικής αντής 
γραμμής ·2)ά είναι σύμφωνοι μέ τούς έν ισχνι κανονισμούς περί 
υπαιθρίων Γραμμών Ηλεκτρικής Ένεργείας. 

Εις τον Ύπονργόν Βιομηχανίας καί Ένεργείας, άνατί-δεμεν 
τήν δημοσίενσιν καί έκτέλεσιν τον παρόντος. 

Έν Ά·3ήναις τή 9 Μαΐον 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ 

ΜΙΛΤΙΑΔΗΣ ΕΒΕΡΤ 

Περί κνρώσεως πίνακος πού καταρτίσθηκε άπό το Ανώ¬ 
τατο Συμβούλιο Χωροφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τά άρ-όρσ 12 καί 15 τον Νόμου 400/1976 Λτερί Υ¬ 
πουργικού Συμβουλίου καί Υπουργείων», καί 

2. Τά άρ"3ρα 21, 22, 23, 24, 25 καί 26 τού Νόμον 671/ 
1977 «περί ίεραρπχίας, προαγωγών, αποστρατείας καί μετα¬ 
θέσεων τών μονίμων Αξιωματικών τών Σωμάτων Χωροφυ¬ 
λακής, Άστννομίας Πόλεων καί Πυροσβεστικού», ύστερα 
άπό πρόταση τον 'Υπουργού Δημ. Τάξεως, αποφασίζουμε: 

Κυρώνουμε τον κατωτέρω πίνακα πού καταρτίστηκε άπό 
τό Ανώτατο Συμβούλιο Χωροφυλακής, μέ τό 3/1978 πρα¬ 
κτικό τον: Υποστρατήγων Χωροφυλακής, έ'τονς 1978--79, 
πού κρί-ύηκαν διατηρητέοι. 

Στον ίδιο Υπουργό τής Δημοσίας Τάξεως αναθέτουμε 
τή δημοσίευση καί εκτέλεση τοϋ Διατάγματος τούτον. 

’Α-ύήναι, 11 Μαΐον 1978 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΕΩΣ 

ΑΝΑΣΤΑΣΙΟΣ ΜΠΑΛΚΟΣ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 



